OpenLLM-France/wikimedia huggingface dataset:
# Aberdeen (pel·lícula)

Aberdeen és una pel·lícula noruego-britànica dirigida per Hans Petter Moland i protagonitzada per Stellan Skarsgård, Lena Headey i Charlotte Rampling.

## Argument

L'advocada Kaisa Heller, acabada de promocionar, no té cap aparent sentiment emocional, preferint trobades sense nom amb homes. Queda sorpresa en rebre una trucada de Helen, la seva mare moribunda, amb una petició final per veure el seu pare Tomas a l'hospital. La pel·lícula és una mica una road movie amb trobades pel camí, alguns enfrontaments, com esbojarrats que assetgen el seu pare, tot i que algunes són romàntiques, com el camioner Clive que Kaisa intenta utilitzar, però en comptes d'això s'hi troba lligada. El que va començar com una tasca inevitable, potser l'última que mai no haurà pogut esquivar, esdevé un nou començament en la seva vida.

## Repartiment

* Stellan Skarsgård - Tomas Heller
* Jean Anderson - Kaisa, de jove
* Lena Headey - Kairo 'Kaisa' Heller
* Charlotte Rampling - Helen
* Ian Hart - Clive
* Louise Goodall - Sara
* Jason Hetherington - Perkins
* Kate Lynn Evans - Emily
* John Killoran - Blake
* Fergis McLarnon - Eric
* Anders T. Andersen - Oficial de duana
* Nina Andresen Borud - Encarregat de Vol
* Henriette Steenstrup - Empleat del lloguer del cotxe
* Kari Simonsen - Cambrera
* J.J. Mckeown - Noi a la porta
* Jan Grønli - Granbakken
* Gard Eidsvold - Home desagradable

## Premis

* 2000: Premis de Cinema Europeu: Nominat a Millor actor (Stellan Skarsgård)
* 2000: Festival Internacional Karlovy Vary: Millor actor (Stellan Skarsgård)

## Referències

* 1 2 «Aberdeen». [Consulta: 23 juliol 2020].
* ↑ «Aberdeen (2000) - Hans Petter Moland | Synopsis, Characteristics, Moods, Themes and Related | AllMovie» (en anglès americà). [Consulta: 23 juliol 2020].
# Mas Vinyoles (Sant Pere de Torelló)

El Mas Vinyoles és una masia de Sant Pere de Torelló (Osona) catalogada com a Bé Cultural d'Interès Local.

## Descripció

És una casa aïllada, de planta rectangular, coberta amb una teulada a quatre vessants, que actualment està habitada.

## Història

En el segle xiii existien dos masos amb el mateix nom: Vinyoles de Munt i Vinyoles de Baix.
El topònim Vinnoles en llatí vulgar fa referència a antics cultius de vinya, dels quals en parlem documents del segle xiv.

## Referències

* 1 2 3 4 «Vinyoles». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
# Pelophryne albotaeniata

Pelophryne albotaeniata és una espècie d'amfibi que viu a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Hampson, K., Diesmos, M.L., Mallari, A., Ong, P., Ubaldo, D.& Gutierrez, B. 2004. Pelophryne albotaeniata. Llista Vermella d'Espècies Amenaçades de la UICN 2006. Consulta: 11 d'abril del 2008.
# Casa Ruyra (Girona)

La Casa Ruyra és un edifici del municipi de Girona que forma part de l'Inventari del Patrimoni Arquitectònic de Catalunya. En aquest edifici hi nasqué l'any 1858, el 27 de setembre, l'escriptor Joaquim Ruyra.

## Descripció

És un edifici de planta rectangular que ocupa la franja posterior d'una parcel·la de gran desnivell respecte al carrer. L'accés es produeix per una escala central que condueix des del carrer Sant Josep fins a un pati que ocupa l'espai davanter de l'edifici i actua a manera de terrassa enlairada. Originàriament hi havia unes estàtues col·locades a cada banda del forat de l'escala, de caràcter romàntic, que qualificaven l'espai. La façana de l'edifici presenta en molt mal estat unes decoracions de terra cuita que ocupen tot el conjunt. S'estructura a manera de galeria desenvolupada en dos nivells amb arcs de mig punt i pilastres d'ordre jònic que ocupen tot el conjunt. A la part superior també hi ha una cornisa i mènsules i medallons ornamentals. Antigament el porxo presentava pintures.
L'edifici formava un conjunt molt coherent amb el jardí, amb elements ornamentals de terra cuita d'estil Neoclàssic, actualment molt deteriorat.
A principis del segle XXI el conjunt es troba molt malmès. Han desaparegut les estàtues, hi ha edificacions annexes en el pati, completament enrunades i els elements ornamentals de la façana principal són molt deteriorats. L'edifici presenta humitats i algunes esquerdes.

## Referències

* 1 2 3 4 «Casa Ruyra». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].
# Leontòfon

Leontòfon (en grec antic Λεοντοφόνος) va ser, segons la mitologia grega, un heroi fill d'Odisseu.
Quan Odisseu va acabar la matança dels pretendents de Penèlope, a Ítaca, els pares dels morts van reclamar justícia i van demanar a Neoptòlem que donés el seu veredicte. Aquest heroi va condemnar Odisseu a l'exili. Odisseu es va refugiar a Etòlia, a la cort de Toant, fill d'Andrèmon, amb la filla del qual es va casar. D'aquesta unió en va néixer Leontòfon, el "matador de lleons", un heroi del que no se'n sap res més. Una altra llegenda anomena un altre fill d'Odisseu, Leontròfon, que hauria tingut amb Evipe, filla del rei Tirimmas, de l'Epir.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 318. ISBN 9788496061972.
# Zusidava

Zusidava és un gènere de papallones nocturnes de la subfamília Drepaninae.

## Taxonomia

* Zusidava serratilinea (Wileman, 1917)
* Zusidava sinuosa (Moore, 1888)
* Zusidava tortricaria Walker, [1863]

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Zusidava» (en anglès). The Global Lepidoptera Names Index. Natural History Museum, 2003.
# Palín

Palín és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1302.
# Abd-al-Ghàfir (nom)

Abd-al-Ghàfir és un nom masculí teòfor àrab islàmic (àrab: عبد الغافر, ʿAbd al-Ḡāfir) que literalment significa ‘Servidor del Perdonador’, essent «el Perdonador» una expressió que es referiria a Déu, derivada d'al-Ghaffar o d'al-Ghafur, dos epítets de Déu. Si bé Abd-al-Ghàfir és la transcripció normativa en català del nom en àrab clàssic, també se'l pot trobar transcrit d'altres maneres, normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «غفر». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «غفر». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «غفر» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Mas Xiquet (Ullà)

El Mas Xiquet és una obra d'Ullà (Baix Empordà) inclosa a l'Inventari del Patrimoni Arquitectònic de Catalunya.

## Descripció

Situat al peu del Montgrí, a la part més enlairada del nucli, el Mas Xiquet és un edifici amb un cos principal de planta rectangular, de tres pisos i coberta de teula a dues vessants, amb dependències annexes. És remarcable la façana de migdia, amb composició d'arcs, en general de mig punt, que es fan més petits en els pisos superiors. La planta baixa mostra un porxo de quatre arcs; el primer pis una galeria de dotze arcs (amb les obertures allindades corresponents a les sortides de les estances interiors), i el segon pis quinze finestres i un rellotge de sol.

## Història

La data més antiga de l'edifici correspon al 1731, tot i que el seu origen és anterior. L'any 1823 s'hi van realitzar importants reformes. Sembla que va ser propietat de Victor Català.

## Referències

* 1 2 «Mas Xiquet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2018].
# Philadelphia (Nova York)

Philadelphia és una població dels Estats Units a l'estat de Nova York. Segons el cens del 2000 tenia 1.519 habitants.

## Demografia

Segons el cens del 2000, Philadelphia tenia 1.519 habitants, 546 habitatges, i 406 famílies. La densitat de població era de 651,7 habitants per km².
Dels 546 habitatges en un 46,5% hi vivien nens de menys de 18 anys, en un 58,2% hi vivien parelles casades, en un 12,1% dones solteres, i en un 25,5% no eren unitats familiars. En el 21,4% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,23.
Per edats la població es repartia de la següent manera: un 35,1% tenia menys de 18 anys, un 11,7% entre 18 i 24, un 31,9% entre 25 i 44, un 13% de 45 a 60 i un 8,3% 65 anys o més.
L'edat mediana era de 27 anys. Per cada 100 dones de 18 o més anys hi havia 90 homes.
La renda mediana per habitatge era de 27.083 $ i la renda mediana per família de 30.078 $. Els homes tenien una renda mediana de 27.833 $ mentre que les dones 20.764 $. La renda per capita de la població era de 12.210 $. Entorn del 15,9% de les famílies i el 17,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Philadelphia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Philadelphia». American Fact Finder. Oficina del Cens dels Estats Units, 12-01-2010.
# Patrick Kuhl

Patrick Kuhl (Güstrow, República Democràtica Alemanya, 26 de març de 1968) és un nedador alemany retirat especialitzat en proves de quatre estils, gràcies a les quals va aconseguir ser subcampió olímpic el 1988 en 200 metres estils.
Al Campionat d'Europa de Natació de 1987 celebrat a Estrasburg, va guanyar el bronze en els 400 metres estils. Als Jocs Olímpics d'estiu de 1988 va guanyar la medalla de plata en els 200 metres estils.
Posteriorment, als Campionats Europeus de Natació de 1989 i de 1991 celebrats a Bonn i Atenes, respectivament, va guanyar la plata en els 400 metres estils.

## Referències

* ↑ Fitxa. Arxivat 2012-03-26 a Wayback Machine. Sport reference. Consultat el 30 de gener de 2018.
# Casa Rupert Garriga

«Casa Rupert Garriga» té aquests significats:
* Casa Garriga, edifici al passeig de Gràcia, 112 de Barcelona
* Casa Garriga Nogués, edifici al carrer de la Diputació, 250 de Barcelona
# Villabrágima

Villabrágima és un municipi de la província de Valladolid, a la comunitat autònoma de Castella i Lleó.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | M. Angeles Gil | PSOE | 15/06/1991 |
| 1995 - 1999 | M. Angeles Gil | PSOE | 17/06/1995 |
| 1999 - 2003 | M. Angeles Gil | PSOE | 03/07/1999 |
| 2003 - 2007 | M. Rosario Hernández López | PP | 14/06/2003 |
| 2007 - 2011 | Victor Jose Arce Garcia | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.249 | 1.234 | 1.221 | 1.223 | 1.203 | 1.174 | 1.162 | 1.173 | 1.173 | 1.159 |
# Abd-al-Hafidh

Abd-al-Hafidh és el nom dels següents personatges:
Abd-al-Hafidh forma part del nom de molts personatges:
* Abd-al-Hafid Mahmud al-Zulaytini, polític libi
* Abdelhafid del Marroc, soldà marroquí
* Abdelhafid Tasfaout, ex futbolista algerià

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Abd-al-Hafidh, tot i que no en fos el nom principal
# Philadelphia (Tennessee)

Philadelphia és una població dels Estats Units a l'estat de Tennessee. Segons el cens del 2000 tenia 533 habitants.

## Demografia

Segons el cens del 2000, Philadelphia tenia 533 habitants, 205 habitatges, i 150 famílies. La densitat de població era de 128,6 habitants/km².
Dels 205 habitatges en un 31,2% hi vivien nens de menys de 18 anys, en un 60% hi vivien parelles casades, en un 10,2% dones solteres, i en un 26,8% no eren unitats familiars. En el 22% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,09.
Per edats la població es repartia de la següent manera: un 26,3% tenia menys de 18 anys, un 6,6% entre 18 i 24, un 30,4% entre 25 i 44, un 22,7% de 45 a 60 i un 14,1% 65 anys o més.
L'edat mediana era de 36 anys. Per cada 100 dones de 18 o més anys hi havia 99,5 homes.
La renda mediana per habitatge era de 31.563 $ i la renda mediana per família de 39.792 $. Els homes tenien una renda mediana de 30.875 $ mentre que les dones 14.318 $. La renda per capita de la població era de 12.239 $. Entorn del 13,1% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Philadelphia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Philadelphia». American Fact Finder. Oficina del Cens dels Estats Units, 12-01-2010.
# Patrick Lebon

Patrick Lebon (2 de gener de 1940 - 3 de febrer de 2021) va ser un director de cinema i guionista belga.

## Biografia

Lebon va estudiar a l'Acadèmia de Cinema Neerlandesa a Amsterdam. Es va graduar el 1965, dirigint la pel·lícula "Huuh huuh". Va dirigir llargmetratges Salut en de kost, Hellegat, Zaman i Paniekzaaiers, que va ser l'11è èxit cinematogràfic belga més gran, amb 500.000 espectadors. Ara és el 17è millor llargmetratge belga de tots els temps.
Patrick Lebon va morir el 3 de febrer de 2021 a l'edat de 81 anys, un mes i un dia després del seu aniversari.

## Filmografia

* Salut en de kost (1974)
* Hellegat (1980)
* Zaman (1983)
* Paniekzaaiers (1986).

## Referències

* ↑ «Filmregisseur Patrick Lebon (81) overleden, bekend van "Zaman" en "Paniekzaaiers" met Gaston en Leo» (en neerlandès), 04-02-2021. [Consulta: 5 febrer 2021].
* ↑ «De 20 meest succesvolle Vlaamse films aller tijden» (en dutch). De Morgen, 03-01-2014.
* ↑ «VAF jaarverslag 2017» (en dutch). Vlaams Audiovisueel Fonds, 2017. Arxivat de l'original el 2019-12-26. [Consulta: 28 octubre 2023].
* ↑ De 20 meest succesvolle Vlaamse films aller tijden, De Morgen, 3 januari 2014
# Casa Roviralta (Lloret de Mar)

La Casa Roviralta és una obra de Lloret de Mar (Selva) protegida com a Bé Cultural d'Interès Local.

## Descripció

Immoble de planta rectangular i destaca per les arcades de mig punt de la planta baixa, una gran terrassa i una torreta de planta quadrada, de tres plantes i coberta a quatre vessants. A la façana sud de la torre hi ha un panell de rajola pintada dedicada a Santa Clotilde i datat de 1930.

## Referències

* ↑ «Casa Roviralta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 agost 2021].
# Yoshino

«Yoshino» té aquests significats:

## Llocs

* Yoshino (Nara), poble de la prefectura de Nara.
* Yoshino (Osaka), barri del districte de Fukushima, a Osaka.
* Districte de Yoshino (prefectura de Nara)
* Parc nacional de Yoshino-Kumano, parc natural del Japó.
* Santuari de Yoshino Mikumari
* Mont Yoshino
* Província de Yoshino
* Riu Yoshino
* Santuari de Yoshino
# Villabuena del Puente

Villabuena del Puente és un municipi de la província de Zamora, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 1126 | 1041 | 944 | 898 |
# La Rovina

La Rovina, també Bassa de la Rubina o Maresmes de la Rubina, es troba als municipis de Castelló d'Empúries i Roses.
Es tracta d'una llacuna d'origen natural, que ocupa poc més d'1 hectàrea, localitzada en un ambient de dunes on hi destaquen altres masses d'aigua, i de les maresmes que l'envolten.
La proximitat al mar condiciona la vegetació de l'espai, entre la qual destaquen els salicornars i les jonqueres de tendència halòfila (hàbitat d'interès comunitari, codi 1410). Hi són presents també els hàbitats d'interès comunitari:
* 1420 Matollars halòfils mediterranis i termoatlàntics (Sarcocornetea fruticosae),
* 2210 Dunes litorals fixades, amb comunitats del Crucianellion maritimae,
* 1320 Espartinars,
* 6510 Prats de dall de terra baixa i de la muntanya mitjana (Arrhenatherion).
Cal fer esment de la presència d'halòfits singulars com les quenopodiàcies Salicornia patula i Suaeda maritima, i la juncàcia Juncus subulatus. Sota les aigües de la llacuna creixen poblaments de Ruppia maritima.
Pel que fa a la fauna, a la bassa s'hi troba un dels peixos més rars a Catalunya: el fartet (Aphanius iberus), amb una població ben consolidada.
S'ha modificat la morfologia del tram final del rec del Mig per tal de fer-lo navegable, afectant greument l'àrea ocupada per l'estany i provocant la intrusió salina. Aquest espai es troba localitzat pròxim a urbanitzacions, que amenacen la seva integritat si no es prenen mesures de protecció. També hi destaca un fort impacte turístic amb una gran afluència de gent que trenca, sovint, el delicat equilibri d'aquest ambient. La forta pressió turística, l'abocament de runes i l'accés i pas de vehicles han comportat la modificació dràstica de la vegetació natural. L'accés i sobrefreqüentació de les platges ha modificat el relleu de dunes i ha alterat la vegetació que les fixa. L'estabilització dels paràmetres ambientals és suficient en la majoria dels casos per a la recuperació i manteniment dels hàbitats.
L'espai, a més de formar part del Parc Natural dels Aiguamolls de l'Empordà, s'inclou també dins l'espai del PEIN i la Xarxa Natura 2000 ES0000019 "Aiguamolls de l'Empordà". A més, presenta una quarta figura de protecció, la Reserva Natural Integral de "Els Estanys".

## Referències

* 1 2 3 4 5 6 7 «Bassa de la Rubina». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 17 juny 2014].
# Mas de Pontons

El Mas de Pontons és un edifici de grans dimensions declarat bé cultural d'interès nacional, sota la serra d'Ancosa, al costat d'una petita plana de conreu al terme municipal de Pontons (Alt Penedès). Sembla que a l'origen del Mas de Pontons cal situar el castell vell de Pontons. El fogatjament del 1358 manifesta que Jaume d'Avinyó posseïa aleshores la "Quadra del Mas de Pontons". La casa senyorial data dels segles XVII-XVIII. El segle xvii era propietat de la família Boixadors. La capella de Sant Miquel fou beneïda el 1668. Aquest mas té planta rectangular i coberta a quatre vessants. Consta de planta baixa, entresòl, dos pisos i golfes. La porta d'accés, de brancals molt alts, és adovellada, i les finestres, amb marcs i ampits de pedra, són allindades. A la part superior de l'edifici apareixen un matacà i unes garites, de maó. Davant de la masia es troba l'antiga capella de Sant Miquel, utilitzada en l'actualitat com a estable. La capella és d'una sola nau, amb contraforts i sense absis. Té coberta a dos vessants, sostinguda per un arc de diafragma i embigat de fusta. La porta és adovellada.

## Notes

* 1 2 «Mas Pontons». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Peralejos de Arriba

Peralejos de Arriba és un municipi de la província de Salamanca a la comunitat autònoma de Castella i Lleó. Limita al Nord amb Villarmuerto i Espadaña, a l'Est i Sud amb Cipérez, al Sud-oest amb Pozos de Hinojo i a l'Oest amb Peralejos de Abajo.

## Demografia

Evolució demogràfica :
| 1991 | 1996 | 2001 | 2004 |
| 85 | 76 | 64 | 62 |

## Enllaços externs

* de Arriba Enllaç a Wikisalamanca
# Patrick Ky

Patrick Ky (Antony, 6 d'octubre de 1967), és un funcionari francès. Des de l'1 de setembre de 2013 és el president de l'Agència Europea de Seguretat Aèria (AESA). Llicenciat per l'École polytechnique (1986) i per l'École nationale de l'aviation civile (1989), anteriorment va dirigir l'empresa conjunta SESAR. Va succeir a Patrick Goudou al capdavant de l'AESA. Va ser reelegit el 2018 per un nou mandat de 5 anys, fins al 2023.

## Referències

* ↑ Patrick Ky
* ↑ Patrick Ky
* ↑ Ils sont diplômés de l'ENAC
* ↑ Patrick Ky nommé à la tête de l’EASA
* ↑ Patrick Ky renommé à la tête de l’EASA
# Carlisle (Kentucky)

Carlisle és una població dels Estats Units a l'estat de Kentucky. Segons el cens del 2000 tenia 1.917 habitants.

## Demografia

Segons el cens del 2000, Carlisle tenia 1.917 habitants, 887 habitatges, i 542 famílies. La densitat de població era de 578,2 habitants/km².
Dels 887 habitatges en un 24,2% hi vivien nens de menys de 18 anys, en un 45,8% hi vivien parelles casades, en un 11,8% dones solteres, i en un 38,8% no eren unitats familiars. En el 36,6% dels habitatges hi vivien persones soles el 21,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,78.
Per edats la població es repartia de la següent manera: un 20,9% tenia menys de 18 anys, un 7,2% entre 18 i 24, un 24% entre 25 i 44, un 25,3% de 45 a 60 i un 22,6% 65 anys o més.
L'edat mediana era de 43 anys. Per cada 100 dones de 18 o més anys hi havia 79,2 homes.
La renda mediana per habitatge era de 29.199 $ i la renda mediana per família de 35.769 $. Els homes tenien una renda mediana de 30.479 $ mentre que les dones 19.167 $. La renda per capita de la població era de 17.485 $. Entorn del 8,1% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Carlisle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Carlisle». American Fact Finder. Oficina del Cens dels Estats Units, 12-01-2010.